open-index/open-wikipedia-markdown huggingface dataset:
דיווה האוס

**דיווה האוס** (**Diva house**) או **האנדבג האוס** (**Handbag house**) הוא ז'אנר מוזיקלי המשלב אלמנטים של מוזיקת האוס, R&B עכשווי, דאנס-פופ, מוזיקת נשמה, דיסקו, מוזיקת דאנס אלקטרונית, גוספל ומוזיקת מחזמר, שנהיה פופולרי ביותר בגיי ברים במהלך המחצית השנייה של שנות ה-90 של המאה ה-20. האנציקלופדיה *he Encyclopedia of Contemporary British Culture*, מגדירה את דיווה האוס כבעל "שירה נשית בולטת, התמוטטויות וריבוי של 'דקירות' בפסנתר".

## רקע
השימוש הראשון במונח "דיווה האוס" היה כבר ביולי 1992, כאשר המגזין בילבורד תיאר את "What Are We Doin'" של די די סימון כ-"דיווה האוס עם ברזל". הז'אנר ידוע בכך שהוא משתמש בקולות יוניסקס, עם סמפולים מהקלטות נשמה, דיסקו, גוספל ומוזיקת מחזמר, בין היתר משירים שבוצעו על ידי בט מידלר, ג'ודי גרלנד ולייזה מינלי. הז'אנר הזה יכול לכלול גם שירים המבוצעים על ידי מוזיקאי דאנס, וכן רמיקסים במועדוני פופ, כגון פטי לבל, אריתה פרנקלין, מריה קארי וויטני יוסטון.

נראה שהמונח "האנדבג האוס" פופולרי במיוחד ברחבות הריקודים בבריטניה. המונח מתייחס לרעיון של קבוצת נשים שרוקדות סביב ערימת תיקיהן (על אף שבתחילה, שימש כמילת גנאי).

בשנות ה-90 של המאה ה-20, ככל שגיי ברים והתרבות הגאה נהיו יותר במיינסטרים, מוזיקת הדיווה האוס פרחה, בשל הטעמתה למוזיקת מועדונים להט"בים. בבריטניה במיוחד, האנדבג האוס נהיה לסמל של תרבות המועדונים. לפי ההיסטוריונים המוזיקליים ביל ברוסטר ופרנק ברוטון, עד אמצע שנות ה-90, האנדבג האוס עזר להפוך את המועדונים ל-"פעילות פנאי רגילה". עם הזרימה המרכזית של התרבות הגאה בשנות ה-90, דיווה האוס קישר בין מוזיקת ההאוס לסצנת הריקודים הגאה, שהוגדרה בעבר רק על ידי יצירות איטלו-דיסקו.

מבקר המוזיקה הבריטי, סיימון ריינולדס , טוען כי האנדבג האוס היה "בתחילה מונח מזלזל, שנטבע על ידי קוגנוסקנטיות מתנשאות מול מנגינות ההאוס ההמנוניות, החודרות למצעדים, שלכאורה פנו לנשים, ובעיקר למבנה העממי-מיסטי של שרון וטרייסי." על פי מפיק המוזיקה האלקטרונית הבריטית, איוואן פירסון , והסופר ג'רמי גילברט, "האנדבג האוס" זכה לעיתים קרובות ללעג כ-"דיסקו פלסטיק" על ידי חובבי מוזיקת דאנס שמעדיפים את "הסאונד האזוטרי יותר של מוזיקה אשר מתחמק מהסדרי העדיפויות המוזיקליים 'המיינסטרים' של מלודיה ושפה מילולית." המשיכה המיינסטרים של האנדבג האוס גרמה לטהרנים של מוזיקת ריקודים מחתרתית לנהור לז'אנרים הספינים-אוף של הארדבג , מוזיקת האוס פרוגרסיבית, דיפ האוס וגראז' האוס. הסוציולוגית דנג'ה בריל טוענת שלביקורת על האנדבג האוס יש "נטייה של מיזוגיניה בייצוגים תרבותיים של המועדונים של הזרם המרכזי המושמץ של 'האנדבג האוס', שנגדו מגדירים את רייב כתת-תרבות שלהם". בריל טוענת כי ההטיה נגד האנדבג האוס "מתבטאת בצורה הברורה ביותר בפמיניזציה של ה-'מיינסטרים' המושמץ של תרבות הפופ שנגדו תרבויות משנה שמגדירות את עצמן".

## ראו גם
* קאמפ
* דיווה
* המנון גאווה
* גיי בר
* גיי אייקון

## הערות שוליים

קטגוריה:שנות ה-1990 במוזיקה
קטגוריה:מוזיקת להט"ב
הד מיינר

**הד מיינר** (נולד ב-1986) הוא מעצב אופנה ישראלי, המציג בקביעות בשבוע האופנה בפריז וחתן פרס קרל לגרפלד של תאגיד LVMH.

## ביוגרפיה
הד מיינר גדל בעמוקה. אמו היא ציירת ואביו הוא מסגר. אחיו הגדול של היוצר עטר מיינר.
בגיל 16 נחשף לראשונה לעולם האופנה ועסק כמתלמד בעבודות עור, תכשיטים ותפירה ידנית. בגיל 22 התקבל למחלקה לאופנה וצורפות בבצלאל וסיים בהצטיינות בשנת 2012.

הוא המשיך ללימודים ב-Institut Français de la Mode  בפריז. לאחר מכן הקים את המותג שנושא את שמו בסטודיו בתל אביב.

בשנת 2015 נבחר מיינר, יחד עם עוד שבעה מעצבים, להשתתף במחזור הראשון של חממת מפעל הפיס לאופנה, ובשנת 2016 היה מיינר אחד מחמשת מעצבי האופנה הישראלים שהשתתפו בסדרת הדוקו "סיפורי בדים", ששודרה ביס דוקו.

בשנת 2017 היה למעצב הישראלי הראשון שנבחר להציג באופן קבוע בשבוע האופנה של פריז. מיינר זכה בשנת 2019 בפרס קרל לגרפלד מטעם תאגיד האופנה LVMH.

היה נשוי לזמרת ריף כהן, ונולדו להם שני ילדים. ב-2019 התגרשו בני הזוג.

## עיצוביו
בגדיו של מיינר, המעצב לגברים, מאופיינים בגזרות יוניסקס רחבות בהשראת מדי צבא ובגדים חסידיים ובשילוב פריטים מחוייטים. על פי מגזין האופנה ווג, עיצוביו של מיינר הם "בהשפעת חייטות יהודית אורתודוקסית מסורתית, והוא משלב בקולקציות בהשראת הצבא שלו רוח נצחית מלאה ברוחניות".

## קישורים חיצוניים
* ערוץ היוטיוב של הד מיינר, יוטיוב
* 
* בגזרתה: ראיון זוגי עם ריף כהן והד מיינר, מגזין את
* 
* כתבה על הד מיינר ב-Women's Wear Daily 
* הד מיינר המעצב הישראלי שכדאי לעקוב אחריו, ראיון בלה מונד

## הערות שוליים

קטגוריה:מעצבי אופנה ישראלים
קטגוריה:בוגרי בצלאל, אקדמיה לאמנות ועיצוב
קטגוריה:עמוקה: אישים
קטגוריה:ישראלים שנולדו ב-1986
ולרי סולוביי

**ולרי דמיטריביץ' סולוביי** (ברוסית: **Валерий Дмитриевич Соловей**; נולד ב-19 באוגוסט 1960) הוא היסטוריון רוסי, אנליסט פוליטי, פובליציסט ואיש ציבור. דוקטור למדעי ההיסטוריה.

מ-2007 עד 2019 - פרופסור וראש המחלקה לפרסום ויחסי ציבור במכון הממלכתי ליחסים בינלאומיים של מוסקבה.

## ביוגרפיה
סולוביי נולד ב-19 באוגוסט 1960 בעיר שצ'סטיה, מחוז לוהנסק, במשפחה של מהנדסי חשמל. את ילדותו בילה במערב אוקראינה בעיר בורשטין שבמחוז איבנו-פרנקיבסק. כנער התגורר בקובה עם הוריו.

בשנת 1983 סיים את לימודיו בפקולטה להיסטוריה של אוניברסיטת מוסקבה.

מ-1983 עד 1993 היה סטודנט לתואר שני ועובד במכון להיסטוריה של ברית המועצות של האקדמיה למדעים של ברית המועצות (כיום המכון להיסטוריה רוסית של האקדמיה הרוסית למדעים).

במאי-ספטמבר 1995 סיים התמחות בבית הספר לכלכלה ולמדע המדינה של לונדון.

ב-29 בנובמבר 2017 סולוביי נכנס למטה הקמפיין של ראש מפלגת הצמיחה, בוריס טיטוב, שם פיקח על האידאולוגיה. הוא היה איש סודו של טיטוב וייצג אותו בדיונים לפני הבחירות.

בתקשורת סולוביי, מבקר בקביעות את הממשל הפדרלי הנוכחי ואת הנשיא ולדימיר פוטין באופן אישי.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:היסטוריונים רוסים
קטגוריה:פובליציסטים רוסים
קטגוריה:בלוגרים רוסים
קטגוריה:פוליטיקאים רוסים
קטגוריה:בוגרי אוניברסיטת מוסקבה
קטגוריה:אנשים שהוכרזו ברוסיה ככלי תקשורת — "סוכנים זרים"
קטגוריה:רוסים שנולדו ב-1960
סטיוארט ארמסטרונג

**סטיוארט ארמסטרונג** (באנגלית: **Stuart Armstrong**; נולד ב-30 במרץ 1992) הוא כדורגלן סקוטי המשחק בעמדת הקשר באברדין ובנבחרת סקוטלנד.

## קריירה
ארמסטרונג שיחק במחלקות נוער חובבניות מקומיות, וב-2009 עבר למחלקת הנוער של דנדי יונייטד. בנובמבר 2010 ערך את הופעת הבכורה שלו בקבוצה הבוגרת, בניצחון 1–0 על המילטון אקדמיקל.

בדצמבר 2011 כבש את שער הבכורה שלו, בתיקו 2–2 עם סנט מירן. באוקטובר 2012 האריך את חוזהו בשלוש עונות נוספות. בפברואר 2013 היה מועמד לתואר שחקן החודש בליגת העל הסקוטית. באותה עונה היה מועמד לתואר "הכדורגלן הצעיר של השנה בליגה הסקוטית", בו זכה לבסוף לי גריפית'ס. עם זאת, ארמסטרונג זכה באותה עונה בתואר "הכדורגלן הסקוטי הצעיר של השנה".

בתום עונת 2013/2014 היה מועמד שוב לתואר "הכדורגלן הצעיר של השנה בליגה הסקוטית", ונכנס לנבחרת העונה בסקוטלנד. במדי דנדי רשם ארמסטרונג 150 הופעות (109 מתוכן בהרכב) וכבש 22 שערים בכל המסגרות.

בינואר 2015 דחתה דנדי שתי הצעות עליו מסלטיק, אך בפברואר אושרה העסקה וארמסטרונג עבר לסלטיק. הוא לא היה יכול להשתתף בגמר גביע הליגה הסקוטית, בו שיחקה סלטיק במרץ 2015 נגד קבוצתו לשעבר, דנדי, וזכתה בגביע לאחר ניצחון 2–0.

בפברואר 2015 כבש את שער הבכורה שלו בהופעת הבכורה שלו בקבוצה, בניצחון 3–0 על פרטיק ת'יסל. בתום העונה נבחר שוב לנבחרת העונה בסקוטלנד.

בעונת 2016/2017 כבש 17 שערים בכל המסגרות, כשסלטיק זוכה בטרבל מקומי, ונכנס בפעם השלישית לנבחרת העונה בסקוטלנד. גם בעונה הבאה זכתה הקבוצה בטרבל, אך ארמסטרונג נעדר מחלקה בשל פציעות.

ביוני 2018 נרכש על ידי סאות'המפטון מהפרמייר ליג ב-7 מיליון פאונד, וחתם על חוזה לארבע עונות. ב-12 באוגוסט 2018 ארמסטרונג ערך את הופעת הבכורה שלו בתיקו 0–0 מול ברנלי. ב-24 בנובמבר הבקיע את שערו הראשון בקבוצה, בהפסד 3–2 לפולהאם בליגה.

ב-1 בינואר 2021 האריך את חוזהו בשלוש עונות וחצי.

ב-3 בספטמבר 2024 חתם בונקובר וייטקאפס מה-MLS.

ב-31 בינואר 2025 חתם בשפילד ונסדיי.

ב-2 בספטמבר 2025, ארמסטרונג חזר לסקוטלנד, והצטרף לקבוצת אברדין מהפרמייר ליג הסקוטית על חוזה לשנתיים.

## תארים
;סלטיק
* אליפות סקוטלנד (4): 2014/2015, 2015/2016, 2016/2017, 2017/2018
* הגביע הסקוטי (2): 2016/2017, 2017/2018
* גביע הליגה הסקוטית (2): 2016/2017, 2017/2018

;אישיים
* השחקן הסקוטי הצעיר של העונה (1): 2012/2013
* נבחרת העונה בסקוטלנד (3): 2013/2014, 2014/2015, 2016/2017
* שחקן החודש בליגה הסקוטית (1): אוקטובר 2012
* השחקן הצעיר של החודש בליגה הסקוטית (1): ספטמבר 2013

## קישורים חיצוניים

## הערות שוליים

קטגוריה:כדורגלנים סקוטים
קטגוריה:קשרי כדורגל סקוטים
קטגוריה:כדורגלני דנדי יונייטד
קטגוריה:כדורגלני סלטיק
קטגוריה:כדורגלני סאות'המפטון
קטגוריה:כדורגלני ונקובר וייטקאפס
קטגוריה:כדורגלני שפילד ונסדיי
קטגוריה:כדורגלני נבחרת סקוטלנד
קטגוריה:כדורגלני יורו 2024
קטגוריה:אינוורנס: כדורגלנים
קטגוריה:סקוטים שנולדו ב-1992
קטגוריה:כדורגלני אברדין
חיים שונשול

**רבי** **חיים שונשול** המכונה מורינו (? - ה' בתמוז התר"יט) היה רב ודרשן באזמיר וביוזיל חיסאר ומחבר ספר **שמחה לאיש**.

## תולדותיו
נולד באזמיר שבטורקיה לשרה ולרבי שבתי, בנו של רבי נסים חיים שינשול מיוזיל חיסאר. נישא לביתו של רבי יצחק איסטורגו. ונשא את דרשותיו באזמיר ובעיר יוזיל חיסאר. למד תורה מרבי נסים חיים מודעי, אותו הוא מכנה  ושאלה ממנו אל רבו מופיעה בספר מימר חיים. כמו כן למד מרבי דוד אמאדו, רבי חייא פונטרימולי וגם מפי רבי מרדכי נחום מורינו. החבי"ף כותב עליו:

סבל מייסורים ונפטר בה' בתמוז ה'תרי"ט (7 ביולי 1859).

## ספרו
ממוזער|שמחה לאיש
**שמחה לאיש** (אזמיר תר"ך; בהוצאת דפוס ן' ציון בנימין רודיטי) - דרושים לספר תורה, למתן תורה, לשבת תשובה, לצדקה ולשבת הלבשת עניים, לשבת זכור, לשבת הגדול, לנישואין והספדים: לסבו, לדודתו, לאמו ועוד. בסוף הספר נדפסו מעט ליקוטים מאת הרב המחבר על הש"ס, והתנ"ך. נדפס בהסכמת רבי חיים פאלאג'י. הספר נדפס לאחר מותו, והובא לדפוס על ידי רבי רפאל חייא פונטרימולי. שם הספר מכיל את ראשי התיבות (בהיפוך אותיות) של הרב המחבר: **מ**אתי **ה**צעיר **ח**יים **ש**ונשול (שמחה) **י**שמח **ל**ב **א**ני **ש**בתי (לאיש).

## לקריאה נוספת
* ש' וואנונו, אנציקלופדיה לחכמי טורקיה, עמוד 266

## קישורים חיצוניים
* 

### ספרו
* 
* 
* 

## הערות שוליים

קטגוריה:רבנים: אחרונים
קטגוריה:האימפריה העות'מאנית: רבנים
קטגוריה:איזמיר: רבנים
קטגוריה:מחברי ספרי דרוש
קטגוריה:נפטרים ב-1859
זאב נוימן

**זאב נוימן** (3 ביולי 1938 – פברואר 2023) היה פרופסור בפקולטה לניהול באוניברסיטת תל אביב, שכיהן כנשיא הראשון של המסלול האקדמי המכללה למנהל.

## ביוגרפיה
זאב נוימן נולד וגדל בתל אביב. למד בבית הספר היסודי אחד העם ובתיכון עירוני א'. את שירותו הצבאי עשה בגדוד 890 של חטיבת הצנחנים. הוא היה בוגר תואר ראשון בכלכלה ובסטטיסטיקה מהאוניברסיטה העברית בירושלים ותואר שני ושלישי במערכות מידע מאוניברסיטת קליפורניה בלוס אנג'לס.

בשנת 1968 הצטרף נוימן כחבר סגל בפקולטה לניהול באוניברסיטת תל אביב, והיה מראשוני וממקימי תחום מערכות מידע באקדמיה בישראל. בשנת 1969 מונה לראש החוג לחשבונאות, ובשנת 1974 מונה דיקן הפקולטה לניהול. בשנת 1985 מונה לכהונה נוספת כדיקן. במקביל, כיהן כחבר סגל באוניברסיטת קלרמונט בארצות הברית, ואף כיהן שם כדיקאן בית הספר למדעי המידע. בשנת 2006, פרש מאוניברסיטת תל אביב ונבחר לנשיא הראשון של המסלול האקדמי החדש של המכללה למנהל, תפקיד אותו מילא במשך שמונה שנים.

נוימן נפטר בפברואר 2023. הותיר אחריו אישה, פנינה, ששימשה כמנהלת האדמיניסטרטיבית של רשות ההוראה והלמידה במכללה למינהל, וארבעה ילדים. התגורר בתל אביב.

## מחקר וכתיבה
פרופסור נוימן כתב במהלך השנים עשרות ספרים שונים על היבטים שונים של ניהול מערכות מידע. בין הספרים שכתב:
* נוימן זאב, בורוביץ ישראל, **מחשבים ומערכות מידע**, תל אביב: צ'ריקובר, 1976
* בורוביץ ישראל, נוימן זאב, מלמד משה, **מערכות מידע ממוחשבות**, תל אביב: צ'ריקובר, 1984
* אחיטוב ניב, נוימן זאב, צבירן משה, **מערכות מידע בניהול**, תל אביב: דיונון, 1996
* נוימן זאב, צבירן משה, **מערכות מידע הלכה למעשה**, תל אביב: דיונון, 2001
* נוימן זאב, **תחרות באמצעות טכנולוגיות מידע**, רעננה: האוניברסיטה הפתוחה, 2004

* Neumann, Zeev, & Ahituv Niv., **Principles of Information Systems for Manegement**. Dubuque, Iowa: W.C. Brown Co, 1982


## קישורים חיצוניים
* זאב נוימן - נשיא המסלול האקדמי
* אות הוקרה מלשכת מנתחי מערכות מידע הוענק לפרופסור זאב נוימן

קטגוריה:בוגרי בית הספר אחד העם (תל אביב)
קטגוריה:בוגרי תיכון עירוני א' (תל אביב)
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת קליפורניה בלוס אנג'לס
קטגוריה:נשיאי מכללות בישראל
קטגוריה:סגל אוניברסיטת תל אביב: ניהול
קטגוריה:ישראלים שנולדו ב-1938
קטגוריה:ישראלים שנפטרו ב-2023
Gay Shame

**Gay Shame** היא תנועה קווירית רדיקלית המתנגדת למיינסטרים הלהט"בי. התנועה מציגה באופן ישיר השקפה חלופית של אירועי גאווה ופעילויות של הומוסקסואלים, שהפכו יותר ויותר ממוסחרים עם נותני חסות תאגידים, כמו כן אימוץ של אג'נדות מיינסטרים, כדי להימנע מפגיעה בתומכים ובנותני חסות. תנועת ה-Gay Shame מאמצת את אידאולוגיית תרבות הנגד.

## רקע
Gay Shame נוצרה כמחאה על מסחור יתר של אירועי הגאווה. חברי התנועה תוקפים את "ההטמעה הקווירית. כך, חבריה אינם מסכימים עם הלגליזציה של נישואים חד-מיניים, וקובעים כי:

## היסטוריה
התנועה החל לפעול ב-1998 כאירוע שנתי בברוקלין, ניו יורק. המגזין *Swallow Your Pride* היה מגזין שקידם את התנועה. רק שלושה גיליונות של המגזין יצאו. מאוחר יותר, התנועה התפשטה גם לסן פרנסיסקו, טורונטו ושוודיה.

הארגון *LAGAI – Queer Insurrection* קידם את התועה הזו. הארגון כתב כי: "המקורות של תנועת הלהט"ב הם מהפכניים […] ועכשיו, כמה מאותם אנשים שהשתתפו באותן התפרצויות מדהימות של זעם אנטי-ממסדי מעדו זה על זה בדרך לבית העירייה כדי לקבל את אהבתם מבורך על ידי גאווין ניוסום, יורשו של דן ווייט ודיאן פיינשטיין, יקיר המפתחים, רודף חסרי בית והגורם לכך ש-Gay Shame הוכתה ונעצרה על ידי השוטרים יותר מפעם אחת".

ב-2002, אתר החדשות האמריקאי, אלטרנט , פרסם מאמר על התנועה, שנכתב על ידי הפעיל הקווירי טומי אביקוללי מכה. במאמר כתב כי:

בשנת 2009, לפי מאמר ב-*[[San Francisco Bay Area Independent Media Center]]* , התנועה ערכה מחאה מחוץ למרכז הקהילתי הגאה בסן פרנסיסקו .

באותה שנה, התקיים אירוע של התנועה בלונדון, עם 3,000 משתתפים באירוע.

## ראו גם
* 

## הערות שוליים

קטגוריה:תרבות הנגד
קטגוריה:תרבות להט"ב
קטגוריה:ארגוני להט"ב
קטגוריה:תנועות חברתיות
קטגוריה:אנרכיזם
Dailymotion

**Dailymotion** היא פלטפורמה אינטרנטית לשיתוף וידאו בבעלות חברת "קאנאל פלוס" . עד שנת 2024, החברה הייתה בבעלות תאגיד "ויוונדי" . האתר נוסד ב-2005 ובדומה לפלטפורמות דומות כ"יוטיוב" ו-"vimeo", מאפשר לגולשיו להעלות, לשתף ולצפות בסרטוני וידאו.

המשרד הראשי של החברה המנהלת את האתר, הקרויה באותו שם, ממוקם בפריז שבצרפת, אך החברה מחזיקה מספר משרדים ומרכזי פיתוח גם בניו יורק, לונדון, סן פרנסיסקו, סינגפור ואביג'ן.

## היסטוריה
האתר נוסד במרץ 2005 על ידי בנז'מן בז'בום ואוליבייה פואטרה כסטארטאפ עם סכום התחלתי של 6,000 אירו (9,271 דולר באותם הימים). מאוחר יותר, קיבלה החברה מימון ממספר מקורות, ביניהם קרנות ההון-סיכון הצרפתיות Atlas Venture  ו-Partech International. בספטמבר 2007 השלימה סבב גיוס בסך 34 מיליון דולר מקונסורציום של משקיעים בראשות קרן ההשקעות הפרטיות הצרפתית AGF וקרן הון הסיכון האמריקאית "אדוונט ונצ'ר פרטנרז".

ב-2009 קיבלה החברה מימון מממשלת צרפת דרך קרן השקעה אסטרטגית בבעלותה.

בינואר 2011, רכשה חברת אורנג' הצרפתית כ-49% ממניות החברה בסכום של 62 מיליון אירו. שנתיים לאחר מכן, רכשה אורנג' את יתר המניות בחברה. באותה השנה (2013), ניסתה חברת יאהו! לרכוש חלק ניכר ממניות החברה מידי אורנג' אך המהלך טורפד על ידי הממשלה הצרפתית.

באוגוסט 2013 הוכרז על שיתוף פעולה בין Dailymotion לבין TheGuardian.com, המהדורה הדיגיטלית של העיתון הבריטי "הגרדיאן" להשקת ערוץ של סרטוני חדשות באתר.

ב-2015 נרכשו 80% ממניות החברה על ידי תאגיד המדיה הצרפתי Vivendi. הנתח של Vivendi בחברה הוגדל ל-90% בספטמבר של אותה השנה.

ב-2020 הוכרז על שיתוף פעולה בין Dailymotion לבין יצרנית הסלולר הסינית שיאומי במהלכו תינתן גישה לסרטונים מתוך האתר למשתמשי האפליקציה Mi Video.

## זכויות יוצרים
מאז הקמתו, אופיין האתר במדיניות מתירנית יותר בכל הנוגע לפרסום תכנים המוגנים בזכויות יוצרים לעומת המתחרה יוטיוב. כתוצאה מכך, נקלעה החברה המנהלת את האתר למספר תסבוכות משפטיות שאף גררו את חסימת האתר במספר הזדמנויות.

ב-2007, קבע בית המשפט העליון בפריז כי האתר היה אחראי להפרת זכויות יוצרים. השופטים טענו כי בעלי האתר היו מודעים לכך שמתפרסם באתרם תוכן פיראטי אך לא נקטו בצעדים משמעותיים בנושא ובכך עודדו את משתמשי האתר להפר זכויות יוצרים. ב-2014 הטיל בית הדין לערעורים בפריז קנס בסכום של 1.3 מיליון אירו על החברה, בטענה כי האתר הפר את זכויות היוצרים של ערוץ הטלוויזיה הצרפתי TF1 וערוץ החדשות LCI בכך שלא טיפל כיאות במשתמשים אשר העלו תוכן פיראטי לאתרם.

ב-2017 נחסמה לצמיתות הגישה לאתר ברוסיה בעקבות צו שהוטל על ידי בית המשפט העירוני של מוסקבה, עקב הפרה חוזרת ונשנית של חוקי זכויות היוצרים הנהוגים במדינה.

## קישורים חיצוניים

* 

## הערות שוליים

קטגוריה:אתרים מבוססי תוכן משתמש
קטגוריה:מדיה חברתית
קטגוריה:וידאו באינטרנט
קטגוריה:אתרי אינטרנט שהושקו ב-2005
קטגוריה:צרפת: אינטרנט
קטגוריה:אתרי אינטרנט שצונזרו בסין
קטגוריה:חברות צרפתיות
מארק לאונרד

**מארק הנרי לאונרד** (באנגלית: **Marc Henry Leonard**; נולד ב-19 בדצמבר 2001) הוא כדורגלן סקוטי המשחק בעמדת הקשר בברמינגהאם סיטי.

## קריירה
לאונרד נולד בגלאזגו וגדל במחלקת הנוער של גלאזגו ריינג'רס. בשנת 2014 הצטרף למחלקת הנוער של הארטס, ובשנת 2018 הצטרף למחלקת הנוער של ברייטון. מתחילת עונת 2019/2020 החל להשתלב בקבוצת המילואים של המועדון, בה הוא משמש כקפטן, לצד משחקיו בקבוצות הנוער.

ב-24 באוגוסט 2021 ערך את הופעת הבכורה שלו בקבוצה הבוגרת, בניצחון קבוצתו 2–0 על קארדיף סיטי בסיבוב השני של גביע הפוטבול ליג.

ב-15 בדצמבר 2021 נקרא לראשונה לסגל הקבוצה למשחק פרמייר ליג, ולא שותף בהפסד קבוצתו 0–1 לוולבס.

ב-25 ביולי 2022 הושאל לנורת'האמפטון טאון מהפוטבול ליג השנייה לעונה אחת, ב-29 ביולי 2023 הושאל לקבוצה לעונה נוספת. 

ב-25 ביולי 2024 חתם בברמינגהאם סיטי.

### קריירת נבחרות
לאחר ששיחק בנבחרות הנוער הסקוטיות עד גיל 17, 18 ו-19, ב-27 באוקטובר 2021 החל לשחק בנבחרת עד גיל 21, כשעלה כמחליף בהפסד 0–1 ל במסגרת מוקדמות היורו עד גיל 21.

## קישורים חיצוניים

## הערות שוליים

קטגוריה:כדורגלנים סקוטים
קטגוריה:קשרי כדורגל סקוטים
קטגוריה:כדורגלני ברייטון אנד הוב אלביון
קטגוריה:כדורגלני נורת'האמפטון טאון
קטגוריה:כדורגלני ברמינגהאם סיטי
קטגוריה:גלאזגו: כדורגלנים
קטגוריה:סקוטים שנולדו ב-2001
הלנה רוט

[ממוזער|טקסט=בית עובד בן עמי בנתניה, שרוט השתתפה בתכנונו|בית [עובד בן עמי בנתניה, שרוט השתתפה בתכנונו]]
**הלנה רוט** (1904–1995) הייתה אדריכלית ומעצבת פנים ישראלית. רוט הייתה אדריכלית הפנים הראשונה שפעלה בארץ ישראל, וכן האישה הראשונה והצעירה ביותר שקיבלה תואר מהנדס מאוניברסיטה אוסטרית. לאחר עלייתה בשנת 1933 שימשה במשך יותר מ-20 שנה כשותפה במשרדו של האדריכל אלפרד אברהם, ולאחר מכן כאדריכלית בעלת משרד עצמאי. בין לקוחותיה נמנו רבים מעשירי ישראל.

## קורות חיים
הלנה רוט נולדה בשנת 1904 בהודונין  שבמרואביה, צ'כוסלובקיה, כבת אמצעית בין שלוש בנות. אביה, פרדיננד רוט, ניהל מפעל לבנים ורעפים. בנעוריה, למדה רוט בתיכון ריאלי בעיר ברנו. בגיל 17, לאחר סיום חוק לימודיה, התקבלה רוט לאוניברסיטה הטכנית בווינה, שם למדה בתואר אדריכלית־מהנדסת. רוט הייתה מראשונות הנשים האוסטריות שלמדו את הנושא, ובדצמבר 1926, בגיל 22, סיימה את הבחינה הממשלתית שהקנתה לה תואר מהנדס כשהיא האישה הראשונה באוסטריה לקבל תואר בתחום זה.

לאחר סיום הבחינות עבדה רוט כשכירה בחברת רייזר ובמשרד האדריכלים סובודקה, ולאחר מכן באופן עצמאי. באותה תקופה שיתפה רות פעולה עם המעצבת מריה ליקארז. עבודותיה פורסמו במגזינים המקצועיים H.A.V, Die Österreicheherin ו-Innen-Dekoration. בשנת 1930 הוצגו דירות שתכננה רוט יחד עם האדריכל אלברט גרסטנר בקונגרס בין־לאומי לנשים בווינה. עבודה זו פורסמה בשנת 1933 במגזין Profil, תחת הכותרת "חיים מודרניים". שמה של רוט, ופעילותה בתכנון בתי מלון ומבני מגורים, הוזכרו באותה שנה בכתבה בנושא אדריכליות בעיתון נויה פרייה פרסה, וסגנונה תואר כ"סגנון מודרני שמותאם לצרכים של הדיירים".

בשנת 1933 עלתה רוט לישראל ממניעים ציוניים. בשנת 1936 החלה רוט לעבוד במשרדו של אלפרד אברהם כשכירה, ובהמשך הפכה לשותפתו המקצועית. במשרדו של אברהם, עסקה רות בעיצוב פנים עבור עשירי הארץ, רבים מהם תעשיינים יוצאי גרמניה. בין היתר הייתה רוט שותפה בתכנון מלון רמת אביב, משרדי אל על, בית נחמן חבס, ובית עובד בן עמי. כתבה בדבר הפועלת משנת 1948 ציינה את רוט כאדריכלית פנים מהשורה הראשונה בארץ ישראל.

בשנת 1954 עזבה רוט את משרדו של אברהם והקימה משרד עצמאי בתל אביב. אל המשרד עברו רבים מהקליינטים של אברהם, ביניהם בית החרושת למנורות "גולדשמיט את שוובה" שייצר את גופי התאורה שרוט עיצבה, רות פרומצ'נקו, ממשפחת מייסדי מפעל עלית, ויולה תבורי, ממייסדי מפעל תבורי ורות חשין, מנהלת הקרן לירושלים. המעצב משה קסטיאל עבד בנעוריו כשוליה במשרדה של רוט. עבודותיה של רוט כללו עיצוב כולל של כלל מרכיבי התכנון, כאשר היא התמתחתה בעיצוב רהיטים ובחרה עם לקוחותיה את כלל חומרי הגלם. רוט קראה לעיצוב של רהיטים יעילים, קלים ונוחים, ללא קישוטים מיותרים. לקוחותיה ציינו את הפונקציונליות והנוחות הרבה של הרהיטים שרוט עיצבה, וכן את השאפתנות והפרפקציוניזם של רוט.

רוט נפטרה ב-1995, כאשר בערוב ימיה היא התגוררה בבית הורים של ויצו בתל אביב. לאורך חייה רוט לא נישאה ולא היו לה ילדים.

## לקריאה נוספת
* 

## קישורים חיצוניים
* 
* 
* 
* 

## הערות שוליים

קטגוריה:אדריכלים ישראלים
קטגוריה:אדריכליות ישראליות
קטגוריה:ישראליות ילידות צ'כוסלובקיה
קטגוריה:ישראלים ילידי צ'כוסלובקיה
קטגוריה:מעצבות פנים ישראליות
קטגוריה:מעצבי פנים ישראלים
קטגוריה:ישראליות שנולדו ב-1904
קטגוריה:ישראלים שנולדו ב-1904
קטגוריה:נפטרות ב-1995
איתמר מטייל על קירות (משחק מחשב)

**איתמר מטייל על קירות** הוא משחק מחשב שפותח על ידי חברת קומפדיה והוצאת עם עובד בשנת 1995, והוא מבוסס על הספר "איתמר מטייל על קירות" מאת הסופר דויד גרוסמן. בגרסאות מתקדמות המשחק נקרא "איתמר מטייל על קירות" והוא הופץ על ידי חברת הד-ארצי.

## עלילת המשחק
במהלך המשחק השחקן ואיתמר נכנסים לתוך חדרו של איתמר, ויחד איתו מטיילים בין התמונות שתלויות על הקיר, ועוזרים לו ולדמויות שמצוירות בתמונות בשלל משימות קטנות. מטרת המשחק היא להחזיר את גור האריות הקטן שנמצא בתמונה בקצה החדר, לתוך התמונה של הוריו שנמצאת בקצה השני.

## משחקיות
המשחק הוא אינטראקטיבי ופשוט מסגנון הצבע והקלק (point & click). במהלך המשחק, מלבד המשימה הראשית, ישנם משחקונים רבים (mini games), ובהם אנחנו צריכים בין היתר לצבוע את התמונות בחדר של איתמר, לשחזר תמונות מנופצות, וליצור מוזיקה בקסילופון.

מלבד המשחק בעלילה הראשית, ניתן לשמוע את כל הסיפור בקרינותו של דויד גרוסמן, לדלג לכל שלב במשחק ולשחק בכל המשחקונים שהשחקן גילה.

במשחק ישנן שלוש רמות קושי שונות, והוא מגיע מובנה עם השפות עברית ואנגלית.

## הצלחת המשחק ברחבי העולם
לאור הצלחתו יצאו עוד שישה משחקי המשך שמבוססים על דמותו של איתמר, מלבד משחקים שיצאו בסדרת גורדי ואיתמר. המשחק תורגם לתשע שפות שונות והופץ לחמש עשרה מדינות ברחבי העולם.

## הערות שוליים

קטגוריה:משחקי וידאו שפותחו בישראל
קטגוריה:משחקי וידאו בעברית
קטגוריה:משחקי וידאו משנת 1995
קטגוריה:קומפדיה
מיני די.וי

**מיני די.וי** הוא סרט קולנוע תיעודי-להט"בי ישראלי משנת 2022.

הסרט הוקרן בבכורה בתחרות הישראלית בפסטיבל דוקאביב 2022. בנוסף הוא יצא בהפצה מצומצמת ברשת בתי הקולנוע לב, והוקרן בבכורה ב-8 ביוני 2022 בתל אביב, וכן שודר בכאן 11 ב-11 ביוני 2022, כחלק מרצועת כאן דוקו.

## תקציר העלילה
הסרט, הקרוי על שם פורמט הווידאו שהיה נפוץ בסוף שנות ה-90 , צולל אל סיפורי ההתבגרות המינית של ארבעה להט"בים כפי שמשתקפים בצפייה בקלטות וידאו שצילמו בילדותם:

**שאולי מלמד**, במאי בן 29 מתל אביב, ממיר את קלטות הווידאו שצילם בילדותו ובהן סרטים שביים עם חבריו לכיתה, ויוצא לחפש מבוגרים להט"בים אחרים שתיעדו את עצמם בילדות. הסרט מתעד את סיפוריהם של **טום אוריה גרשון**, טרנסג'נדר שגדל בעיר החרדית צפת, ותיעד את מסעו בעקבות גילוי זהותו המגדרית; של **בתי עזרי** שנולדה לעולים חדשים מאיראן ותיעדה את קשריה האינטימיים עם חברותיה; של **רומיה בן ארי** שמצאה את מקומה בדראג במקביל ליציאתה מהארון של אמה; ושל הבמאי עצמו, שחקר דרך המצלמה את מיניותו בצל מותו של אביו. הארבעה צופים מחדש בקלטות האישיות שלהם ונאלצים להתמודד עם החוויות והאנשים שעיצבו את חייהם.

## הפקה
הסרט הופק בתמיכת כאן - תאגיד השידור הישראלי, הקרן החדשה לקולנוע וטלוויזיה, מפעל הפיס ומשרד התרבות והספורט - המועצה הישראלית לקולנוע.

## קישורים חיצוניים

* "מיני די.וי", באתר כאן 11
* 
* "מיני די.וי", באתר קולנוע לב
* "מיני די.וי", באתר דוקאביב

## הערות שוליים

קטגוריה:סרטים בעברית
קטגוריה:סרטים תיעודיים ישראליים
קטגוריה:סרטי להט"ב ישראליים
קטגוריה:סרטי 2022
קטגוריה:סרטים ישראליים משנת 2022
מרתף מתיאש

**מרתף מתיאש** (בהונגרית: **Mátyás-pince**) הוא אחת המסעדות המפורסמות ביותר בבודפשט שממוקמת ברובע 5 בכתובת "כיכר 15 במרץ" (Március 15. tér), בראש גשר אליזבת בצד של פשט.

## היסטוריה
### המייסד
מתיאש בלדאוף (10 בינואר 1873 – 6 באוקטובר 1937) שנולד באוסטריה דהיום (אז בשטח ממלכת הונגריה), היה קצב ומלצר בגראץ ובווינה. בשנת 1896 הוא עבד בבודפשט במסעדות "עץ ירוק" (Zöldfa) בקריסטינה-ווארוש (Kristinaváros) שמשתרעת על חלקי רובע 1 ורובע 12 של בודפשט, ואחר כך במסעדת "קיש פיסקוש" (Kis Piszkos) במרכז העיר העתיקה ברחוב שבשטין (Sebestyén utca). הוא שכר את המסעדה הזו משנת 1900. מרתף מתיאש נפתח בצד הרחוב קמנשפרה, כלומר מנקה ארובות, (Kéményseprő) של בית הדירות ב-30 בינואר 1904 ובשנת 1914 הוסיף לה את בית הבירה ששכן בבית השכן. הוא שכר ליד זה גם את המסעדה של "רכבות הונגריה" בת כמה מאות המקומות (1909–1912), שבאמצעותה גם השיג לקוחות למרתף מתיאש. למשל. את חברי המפעל "חטיבת גלילי הפלדה". עשר שנים לאחר פתיחת המסעדה, הוא חנך במקום את "היכל המוזיקה". במלאת 25 שנה להקמתו, הרחיב את מרתף מתיאש באולמות חדשים: ב"היכל היובל" וב"היכל הדייגים". (בשנת 1934 שינה בלדאוף את שם משפחתו על שם מקום הולדתו). ב-1937 ביצע שיפוץ פנימי כולל לפי הצעת אורחיו הקבועים, הוא בחר קטעים מאירועי חייו של אחד המלכים ההונגריים הפופולריים ביותר, מתיאש הראשון, מלך הונגריה, כמוטיבים נשוא ציורי הקיר היפים וחלונות הוויטראז' שבוצעו בעזרת האדריכל קארוי דוד והצייר ינה הרנגי. (המייסד לא הספיק לראות את השלמת העבודה עקב מותו. שחזור העבודות בוצע בשנת 1971 בניהולו של האדריכל דיולה בוזו. בשנת 1973 הוגדר כל פנים המסעדה כאנדרטה מוגנת.

### אורחי המסעדה המפורסמים
אישים מפורסמים ומוכרים היו אורחים במסעדה במאה וכמה השנים האחרונות לקיומה:
* לפני 1945 יורש העצר הבריטי, הנסיך מוויילס עם ליידי סימפסון. הוא התפטר לאחר הכתרתו מהכס הבריטי (לתקופה קצרה היה אדוארד השמיני, מלך הממלכה המאוחדת).
אחר כך מ-1949:

#### פוליטיקאים
* וילי ברנדט
* יאנוש קאדאר
* אימרה נאג'
* יוסיפ ברוז טיטו,
* אורהו קקונן
* ריצ'רד ניקסון
* פרנסואה מיטראן
* ניקיטה סרגייביץ' חרושצ'וב

#### אמנים ושחקנים

#### סופרים וחוקרים
* אלברט סנט-גיירגי
* פרידייש קארינתי
* גיולה קרודי
* ז'יגמונד מוריץ
* פבלו נרודה
#### ספורטאים
* מארק ספיץ
* פרנץ פושקאש (כדורגלן)
* נבחרת אנגליה בכדורגל שבאו ב-1954 לשבוע אחד והפסידו 1:7 לנבחרת הונגריה בכדורגל

## לקריאה נוספת
* מתיאש בורושטיאנקאי ג'וניאור: על מרתף מתיאש מפי אחד הנכדים של המייסד מתיאש בלדאוף. דצמבר 2017 http://www.magyarszemle.hu/cikk/A%20Mátyás%20pincéje%20-%20Egy%20unoka%20a%20Mátyás%20Pincéről%20és%20az%20alapító%20Baldauf%20Mátyásról
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש. 1967
* Imre: Százéves a Mátyás. Népszabadság 2004. január 30.

קטגוריה:בודפשט: מבנים
קטגוריה:הונגריה: תיירות
קטגוריה:הונגריה: תרבות
קטגוריה:מסעדות
אפריקה (כתב עת)

**אפריקה** (אנגלית: Africa) הוא כתב עת אקדמי רבעוני היוצא לאור בהוצאת אוניברסיטת קיימברידג' מטעם המכון האפריקאי הבינלאומי. כתב העת נוקט בגישה בינתחומית לרוחב מדעי הרוח, מדעי החברה ולימודי הסביבה באפריקה. אחת לשנה מוקדש גיליון אחד לנושא מסוים.

נכון לשנת 2022, עורכי כתב העת הם ג'ולי ארשמבו מאוניברסיטת קונקורדיה (קנדה), מקסים בולט מאוניברסיטת אוקספורד (הממלכה המאוחדת), ואסונזה אוקה מאוניברסיטת קייפטאון (דרום אפריקה).

אינדקס ותקצירים למאמרים מכתב העת הזה מופיעים בביבליוגרפיה הבינלאומית של האגודה לשפות מודרניות (MLA), ב־European Reference Index of Research Journals in the Humanities, וב־Social Sciences Citation Index.

על פי *[[דוחות ציטוט של כתב עת|Journal Citation Reports]]*, מקדם ההשפעה של כתב העת נכון לשנת 2020 הוא 0.816, המדרג אותו במקום ה־65 מתוך 88 בקטגוריה "אנתרופולוגיה", ובמקום ה־52 מתוך 80 בקטגוריית לימודים אזוריים. ה־h-index של כתב העת הוא 45, ודירוג ה־SJR שלו לשנת 2021 הוא 0.501.

## קישורים חיצוניים
* 

## הערות שוליים

קטגוריה:כתבי עת מדעיים
קטגוריה:אפריקה: חברה
קטגוריה:אפריקה: היסטוריה
Jiggle Jiggle

**Jiggle Jiggle** הוא סינגל בריטי-אמריקאי משנת 2022 של העיתונאי ויוצר הדוקו לואי ת'רו. השיר הופק על ידי צמד הדיג'יים Duke & Jones ממנצ'סטר. השיר נוצר בעקבות קליפ שבו ת'רו שר בראפ בתוכנית Weird Weekends .

## רקע
בשנת 2000 בזמן צילומים לעונה השלישית של Louis Theroux's Weird Weekends, ת'רו ניסה לעשות ראפ, כשראפרים מתחנת הרדיו WQUE-FM  מניו אורלינס עוזרים לו עם קצב המנגינה. הראפ כולל קטעים מהשיר "Red Red Wine" , שבמקור נכתב על ידי ניל דיימונד.

### תופעת אינטרנט
הצמד ממנצ'סטר, Duke & Jones, אשר יצרו מיקסים לקטעי אודיו אקראיים של העיתונאי לואי ת'רו, פרסמו את הקליפ שלהם ב-16 במרץ 2022. הקליפ הפך במהירות לוויראלי באפליקציה טיקטוק וברשתות חברתיות אחרות, והקליפ זכה ל-65 מיליון צפיות בטיקטוק נכון ל-7 ביוני. בסופו של דבר נחשפו קטעים נוספים שבו לואי ת'רו שר בראפ, מה שהוביל לכך שה-BBC כינו אותו "גאון היפ-הופ ענק".

אנשים רבים באפליקציה טיקטוק שרו למנגינת הקליפ "My money don't jiggle jiggle, it folds...". נכון ל-17 במאי 2022, השיר התנגן ברקע של 5.4 מיליון סרטוני טיקטוק.

## הוצאה כסינגל
ב-13 באפריל 2022, Duke & Jones הוציאו גרסה ארוכה יותר שבו ת'רו שר בראפ, נכון ל-7 ביוני 2022, לסינגל יש 11 מיליון צפיות ביוטיוב.

ב-12 במאי 2022, Duke & Jones העלו פוסט באינסטגרם עם סרטון של ת'רו מקליט את עצמו שר את השיר "Jiggle Jiggle" בסטודיו, ובכך הם רמזו שהם הולכים להוציא ביחד סינגל רשמי חדש. הסינגל "Jiggle Jiggle" בסופו של דבר יצא ב-13 במאי באותה שנה.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירי גימיק
קטגוריה:שירים על כסף
קטגוריה:מוזיקה: תופעות אינטרנט
קטגוריה:סרטונים: תופעות אינטרנט
צ'ארלס מור (מושל איידהו)

**צ'ארלס קלווין מור** (באנגלית: **Charles Calvin Moore**; ) היה פוליטיקאי אמריקאי מאיידהו, איש המפלגה הרפובליקנית, שכיהן כמושל איידהו ה-13 בשנים 1923–1927. לפני כן, החל מ-1919 הוא כיהן כסגן מושל המדינה, ולאחר מכן, בשנים 1929–1933, כמנהל .
## ראשית חייו
צ'ארלס מור נולד במחוז הולט שבמיזורי. הוא למד בבתי ספר מקומיים ובבית ספר להכשרת מורים. מור נשא לאישה את מיני מקוי, ולזוג נולדו ארבעה ילדים. היא נפטרה ב-1909, ומאוחר יותר הוא נשא לאישה את קלרה ו. וולן
## קריירה
ב-1894 מונה מור כשמאי המחוז, ובשנים 1895–1898 הוא שימש כמבקר המחוז. ב-1899 הוא עבר לאיידהו, שם הוא לימד בבית ספר ועסק בעסקי נדל"ן. הוא היה שותף לייסודה של העיירה אשטון.

בשנים 1903–1906 כיהן מור כחבר בית הנבחרים של איידהו. בשנים 1908–1913 הוא שימש כמנהל הדואר של סנט אנתוני. ב-1918 הוא נבחר כסגן מושל המדינה, תפקיד בו הוא כיהן בתקופת כהונת המושל דייוויד ויליאם דייוויס.

ב-1922 נבחר מור כמושל איידהו, לאחר שהביס בחירות את הנרי פלויד סמואלס ואת המושל לשעבר מוזס אלכסנדר. בכך היה מור למושל איידהו הראשון שכיהן קודם לכן כסגן המושל ונבחר לתפקידו בבחירות. ב-1924 הוא נבחר לתקופת כהונה שנייה לאחר שהביס את סמואלס ואת מועמד המפלגה הדמוקרטית אלברטוס לירוי פריהאפר.

לאחר תום כהונתו כמושל שב מור לעיסוקו בנדל"ן. ב-1929 הוא מונה כמנהל .
## מותו
צ'ארלס מור נפטר כתוצאה משבץ מוחי ב-19 במרץ 1958 בסנט אנתוני. הוא נטמן בבית הקברות מאונט אוליבט שבסולט לייק סיטי.

## קישורים חיצוניים

* צ'ארלס מור באתר אגודת המושלים הלאומית 
* צ'ארלס מור באתר Idaho Genealogy Trails 
* 

## הערות שוליים

קטגוריה:אמריקאים ילידי מיזורי
קטגוריה:מושלי איידהו
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי איידהו
קטגוריה:אמריקאים שנולדו ב-1866
קטגוריה:אמריקאים שנפטרו ב-1958
Fuck You (שיר של לילי אלן)

**Fuck You** (בעברית: **לכו תזדיינו**) הוא סינגל שהוקלט על ידי הזמרת-יוצרת האנגלייה לילי אלן, מתוך אלבום האולפן השני שלה, *[[It's Not Me, It's You]]*. הוא יצא לאור ב-10 ביולי 2009, על ידי חברות התקליטים פרלופון וריגל רקורדינגס, כסינגל השלישי מתוך האלבום. הוא נכתב על ידי אלן וגרג קורסטין והופק על ידי השני גם כן.

השיר הגיע למקום הראשון במצעד שירי הדאנס קלאב.

## רקע וכתיבה
השיר הופיע במקור במייספייס של אלן ב-2008 לצד השירים "I Could Say" ו-"I Don't Know" (שהופץ מאוחר יותר בשם "The Fear") בשם "Guess Who Batman". "Fuck You" נכתב על ידי אלן וגרג קורסטין. אלן כתבה: "אנחנו הנוער, אנחנו יכולים לשנות את העתיד שלנו ואף לקבוע אותו, בצורה שמתאימה לנו".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-235 מיליון השמעות.

## וידאו קליפ
הווידאו קליפ הרשמי של השיר פורסם ב-15 ביוני 2009.

נכון למאי 2022 עומד מונה הצפיות של הקליפ על למעלה מ-30 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2008
קטגוריה:סינגלים מ-2009
קטגוריה:שירי לילי אלן
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי לילי אלן
קטגוריה:שירים שהופקו על ידי גרג קורסטין
קטגוריה:שירי להט"ב
קטגוריה:שירים על ג'ורג' ווקר בוש
קטגוריה:שירים נגד שנאת זרים וגזענות
קטגוריה:שירים פוליטיים
קטגוריה:מחלוקות סביב טענות לתועבה במוזיקה
עונת 1965/1966 בליגת המשנה ההולנדית

**עונת 1965/1966 בליגת המשנה ההולנדית** הייתה העונה העשירית של ליגת המשנה ההולנדית, שהיא הליגה ההולנדית השנייה.
בסיום עונה זו, נאק ברדה, פ.צ סיטארד וקסרקסס רוטרדם העפילו לליגה הראשונה, פנלו 03 נשרה לליגה השלישית.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 15 קבוצות, 11 ששיחקו בעונה הקודמת בליגה, אליהן הצטרפו היורדות מהליגה הראשונה נאק ברדה ופ.צ סיטארד והעולות מהליגה השלישית קמבור וקסרקסס רוטרדם. ששיחקו ביניהן במשך 2 סיבובים בני 14 משחקים כל אחד - 28 מחזורים בסה"כ. בסיומם הקבוצות במקומות 1, 2 ו-3 העפילו לליגה הראשונה והקבוצה במקום 15 נשרה לליגה השלישית.

בעונה זו כללה הליגה קבוצה אחת פחות מבעונה שעברה, עקב מחיקתה של אנסחדה בויס והתמזוגותה לתוך טוונטה אנסחנדה.

## טבלת הליגה

## קישורים חיצוניים

קטגוריה:עונות בליגת המשנה ההולנדית
קטגוריה:תחרויות כדורגל ב-1966
קטגוריה:תחרויות כדורגל ב-1965
קליאן ואן דר קאפ

**קליאן קיי אלברטוס אלכסנדר ואן דר קאפ** (בהולנדית: **Kellian-Key Albertus Alexander van der Kaap**; נולד ב-8 בנובמבר 1998) הוא כדורגלן הולנדי המשחק בעמדת הבלם בלבסקי סופיה.

## קריירה
ואן דר קאפ התחיל את הקריירה שלו בקבוצות כדורגל מקומיות בעיר הולדתו חרונינגן. בקיץ  הצטרף להרקמייס בויס וכעבור שנה לצעירי חרונינגן.

בקיץ  הצטרף לקמבור מהליגה ההולנדית השנייה. ב-13 בספטמבר ערך את הופעת הבכורה שלו בקבוצה בניצחון 1-5 נגד הלמונד ספורט. ב-6 בדצמבר הבקיע את שער הבכורה שלו בקבוצה בניצחון 2-4 נגד דורדרכט.

ב-4 באוקטובר 2020 חתם במכבי נתניה מליגת העל, שהייתה התחנה הראשונה שלו מחוץ להולנד. ב-5 באוגוסט 2021 חתם לארבע שנים בוויבורג הדנית במדיה רשם רק הופעה אחת בליגה וב-19 בינואר 2022 חתם בלבסקי סופיה הבולגרית במדיה זכה בגביע.

## תארים
; לבסקי סופיה
*הגביע הבולגרי: 

## קישורים חיצוניים

## הערות שוליים

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני קמבור
קטגוריה:כדורגלני מכבי נתניה
קטגוריה:כדורגלני ויבורג
קטגוריה:כדורגלני לבסקי סופיה
קטגוריה:כדורגלנים זרים בישראל
קטגוריה:ספורטאים הולנדים בישראל
קטגוריה:ספורטאים זרים בדנמרק
קטגוריה:ספורטאים זרים בבולגריה
קטגוריה:הולנדים שנולדו ב-1998
מיסמי

**מיסמי** (בספרדית: **Mismi**) היא פסגת הר ממקור געשי ברכס הרי צ'ילַה שבהרי האנדים בפרו. נחל שזורם על המיסמי זוהה ב-1996 כמקור המרוחק ביותר של נהר האמזונאס; ממצא זה אושר לראשונה בשנת 2001, ושוב בשנת 2007. המים ממיסמי זורמים לנחלים קראוואסנטה ואפצ'יטה, הזורמים לנהר אפורימק. זהו יובל של אוקיאלי שמתלכד מאוחר יותר עם מרניון.

## מיקום
[ממוזער| מקור האמזונס הוא מ[צוק במיסמי, שלו סימן יחיד של צלב מעץ.]]
מיסמי ממוקמת כ-160 ק"מ מערבית לאגם טיטיקקה ו-700 ק"מ דרום-מזרחית לעיר הבירה של פרו, לימה. זוהי אחת הנקודות הגבוהות ביותר של קניון קולקה.

## משלחת האמזונאס של קוסטו
בשנת 1982 הוביל ז'אן מישל קוסטו משלחת בקנה מידה גדול אל האמזונאס – מראשיתו ועד למקורו. "משלחת האמזונאס של קוסטו" עלתה 11 מיליון דולר והגיעה לשיאה בסרט תיעודי בן שש שעות בשם "האמזונאס של קוסטו" שיצא ב-1983. הסרט הביא תובנות לגבי הביולוגיה והגאולוגיה של מערכת הנהרות הגדולה ביותר על פני כדור הארץ. משלחת זו חולקה לשלוש קבוצות נפרדות וחלק העליון של האמזונאס כוסה על ידי "המשלחת המעופפת" שהופקדה לחקור את השליש העליון לארקיפה ממוצא הנהר.

צוות "המשלחת המעופפת" הורכב מ-12 מומחים מגרמניה, צרפת, ארגנטינה, פרו וארצות הברית.

## משלחת נשיונל ג'יאוגרפיק
בשנת 2001 אומתה ההשערה שמקורו הקרחוני של נהר האמזונס נמצא במיסמי. משלחת של נשיונל ג'יאוגרפיק גילתה שנחל קראוואסנטה הזורם לנהר אפורימאק מקורו במורדות הצפוניים של ההר ולאחר מכן עובר דרך יובלים ונהרות אחרים כדי לעזור ליצור את נהר האמזונס הראשי. בשנת 2007, מדענים ברזילאים אישרו כי מי הראשים של נהר אפורימאק הם המקור של נהר האמזונס והצביעו על מיסמי כמקור הסביר ביותר של האמזונס.

## ראו גם
* מפלי ריפון
* אגם טאנה
* נהר רובירונזה

## קישורים חיצוניים

## הערות שוליים

קטגוריה:פרו: הרים
קטגוריה:נהר האמזונאס
עונת 1966/1967 בליגת המשנה ההולנדית

**עונת 1966/1967 בליגת המשנה ההולנדית** הייתה העונה ה-11 של ליגת המשנה ההולנדית, שהיא הליגה ההולנדית השנייה.
בסיום עונה זו, פולנדם וניימכן העפילו לליגה הראשונה, דה חראפסחאפ, ספורטקלאב דרנתה ודלפט הולנדיה נשרו לליגה השלישית.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 20 קבוצות, 11 ששיחקו בעונה הקודמת בליגה, אליהן הצטרפו היורדת מהליגה הראשונה הראקלס אלמלו והעולות מהליגה השלישית דה חראפסחאפ, ויטסה ארנהם, פ.צ. זאנסטרק, די אף סי, דן בוס, ראסינג הימשטאד, סחידאם וספורטקלאב דרנתה. ששיחקו ביניהן במשך 2 סיבובים בני 19 משחקים כל אחד - 38 מחזורים בסה"כ. בסיומם הקבוצות במקומות 1 ו-2 העפילו לליגה הראשונה והקבוצות במקומות 18, 19 ו-20 נשרה לליגה השלישית.

## טבלת הליגה

## קישורים חיצוניים

קטגוריה:עונות בליגת המשנה ההולנדית
קטגוריה:תחרויות כדורגל ב-1966
קטגוריה:תחרויות כדורגל ב-1967
פסגת בוזוולי

**פסגת בוזוולי** או **פסגת בוזבלי** (באנגלית: **Bozveli Peak** ; בבולגרית: **връх Бозвели**) היא פסגה ברמת טרקיה בחצי האי טריניטי, באזור ארץ גרהאם של חצי האי האנטארקטי, שבאנטארקטיקה.

פסגת בוזוולי ממוקמת 3.78 קילומטרים דרומית-מזרחית מפסגת אנטונוב;

פסגת בוזוולי ממוקמת 2.7 קילומטרים דרומית מערבית מהר דיימלר;

פסגת בוזוולי ממוקמת 6.45 קילומטרים דרומית-מזרחית מפסגת סקאקאוויצה שברמת קונדופריי.

פסגת בוזוולי מתנשאת מעל קרחון ויקטורי, שמדרום-מערב לה.

גובהה של פסגת בוזוולי 1,251 מטרים מעל פני הים.

## היסטוריה
### גילוי ומיפוי הפסגה

הפסגה מופתה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי.

### מקור השם

הפסגה נקראת על שם המלומד הבולגרי הנאופיט בוזוולי (1785-1848), אחד ממנהיגי הכנסייה האורתודוקסית הבולגרית.

## לקריאה נוספת

* הגאזט האנטארקטי הבולגרי 

## קישורים חיצוניים
* תצלום לוויין של אזור הנונאטאק, תוך סימון אתרים נוספים באזור באתר copernix

בוזוולי
בוזוולי
עונת 1967/1968 בליגת המשנה ההולנדית

**עונת 1967/1968 בליגת המשנה ההולנדית** הייתה העונה ה-12 של ליגת המשנה ההולנדית, שהיא הליגה ההולנדית השנייה.
בסיום עונה זו, סכוונינגן הולנד ספורט וא.ז 67 העפילו לליגה הראשונה, פלוקס ופנלו 03 נשרו לליגה השלישית.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 14 ששיחקו בעונה הקודמת בליגה, אליהן הצטרפו היורדות מהליגה הראשונה וילם II ואלינקוויק והעולות מהליגה השלישית פנלו 03, הארלם והולנדיה ויקטוריה. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצות במקומות 1 ו-2 העפילו לליגה הראשונה, הקבוצה במקום ה-19 נשרה לליגה השלישית והקבוצות במקומות 17 ו-18 התמודדו בפלייאוף ירידה בעקבות שוויון נק'.

אלקמר 54 ופ.צ. זאנסטרק התאחדו בסיום העונה שעברה ויצרו א.ז 67 ולכן צומצמה בעונה זו הליגה מ-20 ל-19 קבוצות.

## טבלת הליגה

### פלייאוף הירידה

קטגוריה:עונות בליגת המשנה ההולנדית
קטגוריה:תחרויות כדורגל ב-1968
קטגוריה:תחרויות כדורגל ב-1967
ג'וקר (סרט, 1976)

**ג'וקר** הוא סרט פשע ישראלי משנת 1976 שנכתב, הופק ובוים בידי יצחק צפל ישורון, עם יהורם גאון בתפקיד הראשי.

העלילה היא על עבריין מתל אביב, היוצא מבית הסוהר בכדי לגלות מציאות חדשה. חברתו נטשה אותו לטובת מנהיג הכנופיה שלו, וחבריו חושבים שהלשין עליהם.

בסרט יש קטע ארוך של מרדף מכוניות אותו צילם יחיאל נאמן.

## תקציר העלילה
ג'וקר (יהורם גאון) משתחרר מבית הסוהר שנתיים לפני תום תקופת מאסרו. הוא חוזר אל חבורת הפשע שלו שבראשה מרקו (אברהם נגה). העבריינים חושדים בו כי הסגיר רבים למשטרה תמורת שחרור מוקדם והוא מנהל אתם מאבק חסר פשרות ובעיקר עם "מוצרט" (שמואל אומני) שרוצה לחסלו. חברתו הקודמת עליזה (אדית אסטרוק) היא כעת חברתו של מרקו וג'וקר משוכנע שהיא עושה זאת מתוך פחד.

בחבורת העבריינים בדירה נמצאת גם מלכה היצאנית (פנינה וילצ'ר) שהעבריינים מנצלים אותה פיזית ומינית. ג'וקר פורש עליה את חסותו ואף מקיים אתה יחסים (סצנת עירום). שני בלשי משטרה, לוי (הלל נאמן) ושאול (עזרא כפרי) עוקבים אחריה. היא רצה ברחובות דרום תל אביב ונדרסת למוות על ידי מכונית.

הכנופיה מנהלת מלחמה עם היהלומן פוגל (חיים שנער) שחייב להם מיליון לירות. הם חוטפים את אשתו (אתל קובינסקי), מאיימים עליה ופוצעים את פניה. במסדר זיהוי היא לא מצליחה לזהות אותם כיוון שעטו מסיכות.

פוגל מציע למרקו כי יביימו שוד ואת הכסף מהביטוח ייתן לו. ג'וקר שומע זאת בסתר, שודד את פוגל בעצמו וכופה עליו כי יקבע עם מרקו להיפגש בנתב"ג כדי לתת לו את היהלומים. כאן מתהדק המרדף אחריו והוא נתפס על ידי "מוצרט" וז'אקו (ברוך ששון), מובל לשטח שומם וז'אקו מקבל פקודה לחסל אותו. רגע לפני החיסול משכנע ג'וקר את ז'אקו כי ייתן לו את היהלומים וכי לבסוף יחסלו אותו כי הוא יודע יותר מדי. ז'אקו יורה לעבר "מוצרט" אבל מחטיא ו"מוצרט" יורה ופוגע בו.

בנתב"ג מחכה להם ז'אקו שיורה ופוצע אנושות את מרקו שמנסה להגיע למכונית ולהתחיל בנסיעה אך מתמוטט ומת.

בזמן זה לוי ושאול עוקבים אחריהם לאחר שעליזה הודיעה להם. מתנהל מרדף ארוך בין שני הבלשים שאליהם מצטרפים שוטרים ובין ג'וקר שמסתיים שמכוניתו נהרסת. הוא נפצע קשה ומדדה באחת הסמטאות ביפו. לוי מתקרב אליו אך ג'וקר מתרומם ואז שאול יורה והורג אותו.

## צוות השחקנים

## קישורים חיצוניים

*ג'וקר, באתר של יהורם גאון

קטגוריה:סרטי 1976
קטגוריה:סרטים בעברית
קטגוריה:סרטי פשע ישראליים
קטגוריה:סרטי יצחק צפל ישורון
קטגוריה:סרטי יהורם גאון
קטגוריה:סרטים ישראליים משנת 1976
ראובן מזרחי

**הרב ראובן בן רבי חנניה מזרחי** היה רב, דרשן, פרשן, דיין ומחבר ספרים פורה בקושטא וסביבותיה.

## תולדותיו
נולד בשנת תל"ה (1675) בקירוב לרבי חנניה מזרחי, מצאצאיו של הרא"ם. למד בישיבתו של רבי שמואל הלוי מקושטא, ונודע כחכם חשוב כבר בנעוריו. היה דורש בקהילת קודש גברת שבאורטה-קיואי (אנ') הסמוכה לקושטא, כאשר רבים מדרשותיו היו על דרך תורת הסוד. בשנת התע"א הגיע לאזמיר שם התיידד עם רבי יעקב ששון, מחבר ספר בני אברהם (קושטא 1714). לאחר מכן שב לקושטא, שם עסק בהוראה וקיבל שאלות מבני עירו וכן ממצרים.

חי בעוני קשה, עד שכמעט ולא הצליח להביא טרף לביתו. נפטר בשנת הת"ק (1740).

## חיבוריו
חיבר ספרים רבים, שכמעט כולם לא נדפסו, וכולם מנויים בהקדמתו לספרו מעין גנים:
ממוזער|מעין גנים
* **מעין גנים** (קושטא תפ"א) - פסקים, שו"ת וחידושים על הרמב"ם ודרושים. ספר זה הוא הקטן ביותר בכמות מבין החיבורים שכתב.
* באר מים חיים (בכת"י) - פירוש לזהר.
* נוזלים מן לבנון (בכת"י) - פירוש לתיקוני זהר
* פרי עץ הדר (בכת"י) - על הרמב"ם
* עין עבות - פירוש על פרקי אבות (בכת"י)
* כפות תמרים - על מדרש רבה (בכת"י)
* ערבי נחל - פירוש על מגילת אסתר (בכת"י)
* כתם פז, על טור או"ח (בכת"י)
* כד כד - על טור אבן העזר (בכת"י)
* פסקים וחידושים על התוספות (בכת"י)

## לקריאה נוספת

* **שם הגדולים** מערכת גדולים אות ר [ד] מהר"ר ראובן מזרחי 
* **מעין גנים**, הקדמת המחבר

## קישורים חיצוניים
* 
* ראובן בן חנניה מזרחי, '''מעין גנים''', באתר הספרייה הממלכתית של רוסיה
* 

## הערות שוליים

קטגוריה:איסטנבול: רבנים
קטגוריה:רבנים טורקים
קטגוריה:רבנים: אחרונים
קטגוריה:רבנים ספרדיים
קטגוריה:פרשני הרמב"ם
קטגוריה:פרשני מגילת אסתר
קטגוריה:מחברי ספרי שו"ת
קטגוריה:נפטרים ב-1740
Black Eyed Pilseung

**Black Eyed Pilseung** (בתרגום לעברית: **"ניצחון שחורי עיניים"**) הוא צמד מוזיקאים קוריאנים שעוסק בכתיבת שירים והפקתם. הוא הוקם בשנת 2014. בשנים 2015, 2016 ו-2019 הם זכו בתואר "מלחין השנה" של Gaon. בשנת 2019 הם זכו בתואר "מפיק השנה".

## חברים
* ראדו, נולד בשנת 1984. בתחילת הקריירה הוא היה חבר של להקה. בהמשך הוא התחיל לכתוב שירים לקבוצות ולהקות קוריאניות בולטות כמו 4Minute, Apink ו- Trouble Maker
* חוי קוי-דונג נולד בשנת 1984 בסיאול. הוא שירים לאמנים קוריאנים כמו T-ara, קים היונה ו-Highlight .

## היסטוריה
בשנת 2014 המוזיקאים החליטו לשלב כוחות והחלו לעבוד כצמד בשם Black Eyed Pilseung. מאז הם כתבו כמה להיטים עבור Sistar, מיס איי, טווייס ו-Apink.

בשנת 2015 הם כתבו שיר Like Ooh-Ahh שבוצע על ידי טווייס והגיע למצעדי הפזמונים בקוריאה דרומית, יפן וארצות הברית.

בשנת 2016 הם היו שותפים לכתיבת שיר Cheer Up שבוצע על ידי טווייס, זכה במספר פרסים והגיע לראש מצעד הפזמונים של Gaon. באותה שנה נכתב שיר TT שזכה בפרס "שיר השנה". בשנת 2017 השיר Likey זכה בפרס "שיר השנה" בפיליפינים. שיר שנכתב בשנת 2018 Roller Coaster זכה בפרסים והגיע למעמד של תקליט פלטינה בקוריאה הדרומית. בשנת 2019 הם כתבו שיר Gotta Go שהיגע לראש מצעד הפזמונים בקוריאה הדרומית וזכה במספר פרסים. הוא היה מועמד לתואר "שיר השנה". במהלך השנים הצמד כתב שירים ששולבו באלבומים שהגיעו לראש מצעד הפזמונים הקוריאנית.

בשנת 2017 בשותפות עם חברת מדיה קוריאנית CJ E&M הם הקימו חברה בשם High-Up Entertainment. החל משנת 2018 החברה עובדת כחברה עצמאית. בפברואר 2019 הם הקימו להקת בנים "415" וכבר באותה שנה יצא סינגל ראשון. בשנת 2020 הם הקימו להקת בנות "STAYC". שירים שהם כתבו ללהקה זו זכו להצלחה.

## קישורים חיצוניים
* 

* רשימת שירים שנכתבו

קטגוריה:מוזיקאים דרום קוריאנים
קטגוריה:פזמונאים
קטגוריה:מפיקים מוזיקליים דרום קוריאנים
נשיא העצרת הכללית של האומות המאוחדות

**נשיא העצרת הכללית של האומות המאוחדות** הוא יו"ר העצרת הכללית של האומות המאוחדות. הנשיא ממונה על ידי העצרת הכללית.

אנאלנה ברבוק מגרמניה היא נשיאת העצרת הכללית הנוכחית מאז 9 בספטמבר 2025. היא נבחרה לנשיאה ה-80 של העצרת האומות המאוחדות ב-2 ביוני.

## בחירת הנשיא
ממוזער|שמאל|300px|מפת העולם המציגה את מדינות הבית של נשיאי העצרת הכללית של האומות המאוחדות עד למושב ה-72 של העצרת הכללית בשנים 2017–2018.
מושב העצרת מתוכנן להתקיים לכל שנה החל מספטמבר – כל האסיפות המיוחדות, או אסיפות חירום מיוחדות, במהלך השנה הבאה, ינוהלו על ידי נשיא העצרת.

הנשיאות מתחלפת מדי שנה בין חמש הקבוצות הגאוגרפיות של האו"ם: קבוצת אפריקה, קבוצת אסיה-פסיפיק, קבוצת מזרח אירופה, קבוצת אמריקה הלטינית והקריביים, וקבוצת מערב אירופה ואחרות.

בגלל היותם המעצמות החזקות בעולם, מטעם כמה מהמדינות הגדולות והחזקות ביותר מעולם לא כיהן איש בנשיאות, כמו הרפובליקה העממית של סין, צרפת, יפן, רוסיה, בריטניה וארצות הברית. בפרט, מקובל שאף אדם ממדינה חברה קבועה במועצת הביטחון של האו"ם לא יכהן כנשיא העצרת הכללית של האו"ם.

המדינות המודרניות היחידות שבהן נבחר אזרח כנשיא העצרת הכללית פעמיים הן ארגנטינה, צ'ילה, אקוודור, ניגריה והונגריה; כל שאר המדינות החברות יוצגו רק פעם אחת על ידי אזרחיהן המכהנים בתפקיד זה, ומגרמניה נבחר נשיא פעם אחת מגרמניה המערבית ופעם אחת מגרמניה המזרחית. כל זה לא כולל מושבים מיוחדים ומושבי חירום של העצרת הכללית.

מטעם ישראל מעולם לא נבחר אדם להיות נשיא העצרת הכללית של האו"ם. עם זאת, בשנת 2022 שגריר ישראל באו"ם גלעד ארדן נבחר להיות סגן נשיא העצרת הכללית.

## קישורים חיצוניים

* 

* האו"ם: רשימת נשיאי העצרת הכללית
* רפורמת הבחירות לנשיאות העצרת הכללית של האו"ם
* בחירות ומינויים (2020–2021)

## הערות שוליים

*
קטגוריה:האומות המאוחדות
קטגוריה:משרות פוליטיות
פרנזי פיירו

**פרנזי פיירו** (בצרפתית: **Frantzdy Pierrot**; נולד ב-29 במרץ 1995) הוא כדורגלן האיטי-אמריקאי המשחק בקבוצת ריזספור מליגת העל הטורקית ונבחרת האיטי בעמדת החלוץ.

## קריירת מועדונים
פיירו נולד בהאיטי, אך גדל במסצ'וסטס. אחיו הוא הכדורגלן פרנץ פיירו. מחזיק גם בדרכון אמריקאי, ועל כן לא נחשב כשחקן זר כששיחק בארצות הברית. הוא החל לשחק כדורגל בליגת המכללות בארצות הברית, כששיחק בקבוצות הכדורגל של אוניברסיטת נורת'איסטרן ושל אוניברסיטת קואסטאל קרוליינה.

מ-2016 החל לשחק במקביל ברידינג יונייטד, ששיחקה בליגה האמריקאית הרביעית.

ב-19 בינואר 2018 נבחר בבחירה ה-27 בדראפט ה-MLS על ידי קולורדו ראפידס, אך לא חתם במועדון מפני שהעדיף לשחק באירופה.

ב-27 ביולי 2018 חתם על חוזה לארבע שנים עם מוסקרון מליגת העל הבלגית.

באוגוסט 2019 חתם על חוזה לארבע שנים עם גנגאן, היורדת הטרייה לליגת המשנה הצרפתית. לאחר שתי עונות בהן כבש 7 ו-6 שערים בהתאמה, בעונת 2021/2022 כבש 15 שערים ובישל ארבעה נוספים ב-34 משחקי ליגה. בתחילת פברואר 2020 עבר פציעה קשה, שהשביתה אותו מפעילות עד לתחילת דצמבר 2020.

### מכבי חיפה
ב-1 ביולי 2022 חתם לשלוש עונות במכבי חיפה תמורת 1.6 מיליון יורו, ובכך הפך לרכש היקר בתולדות המועדון עד לאותה נקודת זמן. הוא ערך את הופעת הבכורה בקבוצה ב-16 ביולי, במשחק אלוף האלופים 2022 נגד מחזיקת גביע המדינה הפועל באר שבע. בתום תשעים דקות תוצאת המשחק הייתה 1–1, ופיירו החמיץ את בעיטת העונשין המכריעה בהפסד קבוצתו 3–4 בדו-קרב בעיטות העונשין. ב-27 ביולי כבש לראשונה במדי הקבוצה, כאשר הבקיע צמד שערים בניצחון החוץ 4–0 על אולימפיאקוס בסיבוב המוקדמות השני של ליגת האלופות. בסך הכל כבש חמישה שערים במוקדמות ליגת האלופות, שבסופו העפיל עם הקבוצה לשלב הבתים.

ב-27 באוגוסט 2022 ערך הופעת בכורה בליגת העל, בניצחון 4–1 על מכבי נתניה. ב-3 בספטמבר 2022 כבש שער בכורה בליגה, כשהבקיע שער ניצחון לקבוצתו בדקה האחרונה על הפועל באר שבע. בתום העונה זכה עם הקבוצה באליפות.

ב-25 בפברואר 2024 כבש לראשונה בקריירה רביעייה, אשר נכבשה כולה במחצית הראשונה, מול מ.ס אשדוד.

### א.א.ק אתונה

ב-10 בספטמבר 2024 חתם פיירו בא.א.ק אתונה היוונית בחוזה לשלוש שנים, תמורת סכום העברה של כ-3.5 מיליון אירו. כ-6 ימים לאחר מכן, ב-16 בספטמבר פתח לראשונה בהרכב הקבוצה במשחקו הבכורה והבקיע את שערו הראשון במדיה במסגרת המחזור הרביעי של ליגת העל היוונית מול וולוס  והעלה את קבוצתו ליתרון 1-0 בדקה ה-22 והשלים משחק מלא.

## נבחרת האיטי
ב-11 בספטמבר 2018 ערך פיירו את הופעת הבכורה שלו בנבחרת האיטי. הוא כבש צמד ובישל פעמיים בניצחון נבחרתו 13–0 על .

## תארים
**[[מכבי חיפה (כדורגל)|מכבי חיפה]]**
* אליפות: 2022/2023
* אלוף האלופים: 2023

## קישורים חיצוניים

* 
* 

## הערות שוליים

קטגוריה:כדורגלנים האיטים
קטגוריה:כדורגלנים אמריקאים
קטגוריה:חלוצי כדורגל האיטים
קטגוריה:חלוצי כדורגל אמריקאים
קטגוריה:כדורגלני מוסקרון
קטגוריה:כדורגלני גנגאן
קטגוריה:כדורגלני מכבי חיפה
קטגוריה:כדורגלני א.א.ק. אתונה
קטגוריה:כדורגלני ריזספור
קטגוריה:כדורגלני נבחרת האיטי
קטגוריה:כדורגלנים זרים בישראל
קטגוריה:ספורטאים זרים בבלגיה
קטגוריה:ספורטאים זרים בצרפת
קטגוריה:ספורטאים אמריקאים בישראל
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני גביע הזהב 2023
קטגוריה:כדורגלני גביע הזהב 2025
קטגוריה:מהגרים לארצות הברית
קטגוריה:האיטים שנולדו ב-1995
קטגוריה:אמריקאים שנולדו ב-1995
בארט פרינדס

**בארט פרינדס** (בהולנדית: **Bart Vriends**; נולד ב-9 במאי 1991 באמרספורט שבהולנד) הוא כדורגלן הולנדי המשחק בעמדת הבלם בקבוצת ספרטה רוטרדם מליגת העל ההולנדית.

## קריירת מועדונים
פרינדס החל את הקריירה המקצוענית שלו בגו אהד איגלס, תחילה כמושאל מאוטרכט, ולאחר מכן בחוזה קבוע.

ב-1 ביולי 2016 חתם פרינדס בספרטה רוטרדם.

## קישורים חיצוניים

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני אוטרכט
קטגוריה:כדורגלני גו אהד איגלס
קטגוריה:כדורגלני ספרטה רוטרדם
קטגוריה:הולנדים שנולדו ב-1991